ai4bharat/Pralekha huggingface dataset:
प्रधानमंत्री कार्यालय
सिविल सेवा दिवस पर प्रधानमंत्री लोक प्रशासन में उत्कृष्टता के लिए प्रधानमंत्री पुरस्कार प्रदान करेंगे
सिविल सेवा दिवस के अवसर पर, प्रधानमंत्री श्री नरेन्द्र मोदी 21 अप्रैल, 2022 को सुबह 11 बजे विज्ञान भवन, नई दिल्ली में लोक प्रशासन में उत्कृष्टता के लिए प्रधानमंत्री पुरस्कार प्रदान करेंगे। वे कार्यक्रम के दौरान सिविल अधिकारियों को संबोधित भी करेंगे।
लोक प्रशासन में उत्कृष्टता के लिए प्रधानमंत्री पुरस्कार की स्थापना आम नागरिकों के कल्याण के लिए जिलों/कार्यान्वयन इकाइयों और केंद्रीय/राज्य संगठनों द्वारा किए गए असाधारण और अभिनव कार्यों को मान्यता देने के लिए की गई है। उन्हें चिन्हित प्राथमिकता वाले कार्यक्रमों और नवाचार के प्रभावी कार्यान्वयन के लिए भी सम्मानित किया जाता है।
निम्नलिखित पांच चिन्हित प्राथमिकता वाले कार्यक्रमों में किए गए अनुकरणीय कार्यों के लिए सिविल सेवा दिवस 2022 पर पुरस्कार प्रस्तुत किये जायेंगे:  पोषण अभियान में "जनभागीदारी" या लोगों की भागीदारी को बढ़ावा देना,  खेलो इंडिया योजना के माध्यम से खेल और आरोग्य में उत्कृष्टता को बढ़ावा देना,  पीएम स्वनिधि योजना में डिजिटल भुगतान और सुशासन,  एक जिला एक उत्पाद योजना के माध्यम से समग्र विकास,  मानव हस्तक्षेप के बिना सेवाओं को शुरू से अंत तक, निर्बाध रूप में लोगों तक पहुँचाना।
इस वर्ष 5 चिन्हित प्राथमिकता कार्यक्रमों और लोक प्रशासन/सेवाएं प्रदान करना आदि के क्षेत्र में नवाचारों के लिए कुल 16 पुरस्कार दिए जाएंगे।
श्रम और रोजगार मंत्रालय
ईपीएफओ ने पीएमजीकेवाई के अंतर्गत 6.06 लाख कोविड-19 दावों सहित 10.2 लाख दावों का निपटारा 15 कार्य दिवसों में किया
कुल 3,600 करोड़ रुपये की राशि का वितरण किया गया, जिसमें कोविड-19 दावों के 1,954 करोड़ रुपये शामिल हैं
कोविड-19 से संबंधित 90 प्रतिशत दावों का निपटारा 3 कार्य दिवसों के अंदर शीघ्र निपटान के लिए डिज़ाइन किए गए विशेष सॉफ्टवेयर के माध्यम से किया गया
कर्मचारी भविष्य निधि संगठन , श्रम एवं रोजगार मंत्रालय के अंतर्गत एक वैधानिक निकाय, द्वारा प्रधानमंत्री गरीब कल्याण योजना  पैकेज के तहत केवल 15 कार्य दिवसों में कुल 10.02 लाख दावों का निपटारा किया है, जिसमें 6.06 लाख कोविड-19 के दावे भी शामिल हैं।
इसमें कुल 3,600.85 करोड़ रुपये की राशि का वितरण किया गया है, जिसमें पीएमजीकेवाई पैकेज के अंतर्गत 1,954 करोड़ रुपये कोविड दावे के भी शामिल हैं।
लॉकडाउन के कारण केवल एक तिहाई कर्मचारियों की काम पर उपलब्धता होने के बावजूद, 90 प्रतिशत कोविड-19 दावों का निपटारा 3 कार्य दिवसों में निपटारा किया गया है और इस तरह शीघ्र निपटारा के लिए डिज़ाइन किए गए विशेष सॉफ़्टवेयर के माध्यम से सेवा प्रदान के नए मानकों को स्थापित किया गया है।
केंद्र सरकार द्वारा 26.03.2020 को पीएमजीकेवाई की शुरुआत की गई, जिससे आर्थिक रूप से कमजोर वर्गों को कोविड-19 महामारी से निपटने में मदद मिल सके। सरकार द्वारा कोविड-19 महामारी से लड़ने के लिए ईपीएफ योजना से निकासी के प्रावधान की घोषणा की गई थी। ईपीएफ योजना में एक तत्काल अधिसूचना द्वारा विशेष पैरा 68 एल  लागू किया गया, जिसमें ईपीएफ खाताधारक सदस्यों को तीन महीने के मूल वेतन और महंगाई भत्ता या ईपीएफ खाते में जमा 75 प्रतिशत राशि, इनमें से जो भी कम हो, उसे निकालने की अनुमति प्रदान की गयी है।
ईपीएफओ द्वारा कोविड-19 के लिए ऑनलाइन अग्रिम दावों को दर्ज करने की सुविधा भी प्रदान की गई है, जो अन्य सेवाओं के साथ-साथ मोबाइल फोन के माध्यम से उमंग ऐप पर भी दर्ज की जा सकती है।
ईपीएफओ, इस कठिन परिस्थिति में अपने सदस्यों की सेवा करने की अपनी प्रतिबद्धता को दोहराता है और ईपीएफओ कार्यालय इस संकट पर विजय प्राप्त करने में उनकी मदद करने के लिए कार्यरत हैं।
एएम/एके-
(Visitor Counter : 237
प्रधानमंत्री कार्यालय
प्रधानमंत्री 8 जुलाई को प्रथम "अरुण जेटली स्मृति व्याख्यान" में हिस्सा लेंगे
प्रधानमंत्री कौटिल्य आर्थिक सम्मेलन में भाग लेने वाले प्रतिनिधियों के साथ भी बातचीत करेंगे
प्रधानमंत्री श्री नरेन्द्र मोदी 8 जुलाई, 2022 को शाम 6:30 बजे विज्ञान भवन, नई दिल्ली में प्रथम 'अरुण जेटली स्मृति व्याख्यान'  में हिस्सा लेंगे। कार्यक्रम के दौरान प्रधानमंत्री उपस्थित लोगों को भी संबोधित करेंगे।
सिंगापुर सरकार के वरिष्ठ मंत्री श्री थरमन शनमुगरत्नम प्रथम 'अरुण जेटली स्मृति व्याख्यान' में "समावेशिता के माध्यम से विकास, विकास के माध्यम से समावेशिता" विषय पर मुख्य भाषण देंगे। व्याख्यान के बाद श्री माथियास कॉर्मन  और श्री अरविंद पनगढ़िया  द्वारा पैनल चर्चा होगी।
वित्त मंत्रालय के आर्थिक कार्य विभाग की ओर से श्री अरुण जेटली के राष्ट्र के लिए अमूल्य योगदान को मान्यता देने के क्रम में प्रथम 'अरुण जेटली स्मृति व्याख्यान' आयोजित किया गया है।
प्रधानमंत्री 8 से 10 जुलाई तक आयोजित होने वाले तीन-दिवसीय कार्यक्रम कौटिल्य आर्थिक सम्मेलन  में भाग लेने वाले प्रतिनिधियों के साथ भी बातचीत करेंगे। जिन प्रख्यात अर्थशास्त्रियों के साथ प्रधानमंत्री मिलेंगे उनमें, जॉन हॉपकिंस विश्वविद्यालय की सुश्री ऐनी क्रुएगर, लंदन स्कूल ऑफ इकोनॉमिक्स के श्री निकोलस स्टर्न, हार्वर्ड केनेडी स्कूल के श्री रॉबर्ट लॉरेंस, आईएमएफ के पूर्व कार्यवाहक प्रबंध निदेशक श्री जॉन लिप्स्की, भारत के लिए विश्व बैंक के कंट्री डायरेक्टर श्री जुनैद अहमद सहित कई अन्य शामिल हैं। केईसी का आयोजन वित्त मंत्रालय के सहयोग से आर्थिक विकास संस्थान द्वारा किया जा रहा है।
कृषि एवं किसान कल्याण मंत्रालय
लॉकडाउन के बाद फलों, सब्जियों, दूध और डेयरी उत्पादों सहित खराब होने वाली वस्तुओं और कृषि उद्देश्य से संबंधित बीजों के लिए विशेष पार्सल स्पेशल ट्रेन चलाने को रेलवे ने की 67 रूटों  की पहचान
कृषि, निगम और किसान कल्याण विभाग ने बागवानी मिशन निदेशकों और राज्यों/संघ शासित क्षेत्रों के सचिवों से इन विशेष ट्रेनों का फायदा लेने के लिए अपने सभी संसाधनों को गतिशील बनाने का किया अनुरोध
भारतीय रेल ने लॉकडाउन की शुरुआत के बाद फलों, सब्जियों, दूध और डेयरी उत्पादों सहित खराब होने वाली वस्तुओं और कृषि उद्देश्य से संबंधित बीजों के लिए पार्सल स्पेशल ट्रेन चलाने को 67 रूटों  की पहचान की है।
10 अप्रैल 2020 तक 62 रूट  अधिसूचित कर दिए गए हैं और 171 टाइम टेबिल ट्रेनों को इन रूटों पर चलाया जा रहा है।
पार्सल स्पेशल ट्रेनों से देश के दिल्ली, मुंबई, कोलकाता, चेन्नई, हैदराबाद और बंगलुरू जैसे सभी बड़े शहरों को जोड़ने की योजना बनाई गई है। इसके अलावा देश के पूर्वोत्तर क्षेत्र को आपूर्ति सुनिश्चित करने के लिए गुवाहाटी को उचित संपर्क भी सुनिश्चित किया गया है। इन ट्रेनों के माध्यम से जुड़ने वाले अन्य प्रमुख शहरों में भोपाल, इलाहाबाद, देहरादून, वाराणसी, अहमदाबाद, वडोदरा, रांची, गोरखपुर, तिरुवनंतपुरम, सलेम, वारंगल, विजयवाड़ा, विशाखापट्टनम, राउरकेला, बिलासपुर, भुसावल, टाटानगर, जयपुर, झांसी, आगरा, नासिक, नागपुर, अकोला, जलगांव, सूरत, पुणे, रायपुर, पटना, आसनसोल, कानपुर, बीकानेर, अजमेर, ग्वालियर, मथुरा, नेल्लोर, जबलपुर आदि शामिल हैं।
उन रूटों पर भी ट्रेनें चलाई जा रही हैं जहां मांग कम है, जिससे देश का कोई भी हिस्सा संपर्क से वंचित न रह जाए। ट्रेनों को रास्ते में पड़ने सभी संभव स्थानों पर रोका जा रहा है, जिससे पार्सलों की अधिकतम निकासी की जा सके।
फलों, सब्जियों, दूध और डेयरी उत्पादों सहित खराब होने वाली वस्तुओं और कृषि उद्देश्य से संबंधित बीजों की ढुलाई के लिए विशेष ट्रेनों की उपलब्धता के संबंध में सभी राज्यों/ संघ शासित क्षेत्रों के सचिवों और मिशन निदेशकों  के साथ एक वीडियो कॉन्फ्रेंस का आयोजन किया गया। वीसी में देश भर के 76 अधिकारियों ने हिस्सा लिया और उसे डीएसीएंडएफडब्ल्यू में अपर सचिव, रेलवे बोर्ड के अतिरिक्त सदस्य , रेलवे बोर्ड और कॉनकोर, एसएफएसी, एनएचबी के ईडी और विभाग के ज्यादातर वरिष्ठ अधिकारियों द्वारा संबोधित किया गया।
सभी राज्य मिशन निदेशकों और राज्यों/ संघ शासित क्षेत्रों के संबंधित सचिवों ने रेलवे द्वारा चलाई जा रही इन ट्रेनों का फायदा उठाने के लिए अपने सभी संसाधनों को गतिशील बनाए जाने का अनुरोध किया।
रेलवे बोर्ड के अतिरिक्त सदस्य  ने पेशकश की कि यदि उन्हें नए रूटों या स्टॉपेज से संबंधित राज्यों से कोई मांग मिलती है तो वे तत्काल हर जरूरी कदम उठाएंगे।
आगे साझा करने और व्यापक प्रचार के लिए सभी अधिकारियों के साथ पीआर सीसीएम/ विभिन्न मंडलों के मुख्य वाणिज्यिक प्रबंधकों की एक सूची, बुकिंग की प्रक्रिया, इन विशेष ट्रेनों की समय तालिका और एक फ्रेट कैलकुलेटर साझा कर दिया गया है।
विशेष पार्सल ट्रेनों से संबंधित ज्यादा विवरण के लिए भारतीय रेलवे की वेबसाइट पर लिंक दिया गया है :
indianrailways.gov.in
विशेष पार्सल ट्रेनों के विवरण के लिए सीधा लिंक नीचे दिया गया है :
https://enquiry.indianrail.gov.in/mntes/q?opt=TrainRunning&subOpt=splTrnDtl
राष्ट्रपति सचिवालय
राष्ट्रपति ने शिक्षक दिवस की पूर्व संध्या पर शिक्षकों को बधाई दी
राष्ट्रपति श्रीमती द्रौपदी मुर्मु ने शिक्षक दिवस की पूर्व संध्या पर देश के सभी शिक्षकों को बधाई दी है।
राष्ट्रपति ने अपने संदेश में कहा, “शिक्षक दिवस के अवसर पर मैं पूरे देश के सभी शिक्षकों को हार्दिक बधाई और शुभकामनाएं देती हूं।
महान शिक्षक, दार्शनिक और पूर्व राष्ट्रपति डॉ. एस राधाकृष्णन की जयंती के उपलक्ष्य में मनाए जाने वाले ‘शिक्षक दिवस’ के अवसर पर मैं उन्हें श्रद्धापूर्वक नमन करती हूं। वह उन शिक्षकों के लिए एक प्रेरणा-स्त्रोत हैं जो विद्यार्थियों में ज्ञान के साथ-साथ मानवीय मूल्यों का भी संचार करते हैं।
हमारे शिक्षकगण, शोध, प्रयोग और नवाचार के माध्यम से अपनी क्षमता एवं दक्षता को निरंतर उन्नत कर रहे हैं। राष्ट्रीय शिक्षा नीति-2020 के माध्यम से हमारी शिक्षा प्रणाली में परिवर्तन लाया जा रहा है। यह हमारी शिक्षा प्रणाली में भारतीय संस्कृतिक मूल्यों और भाषाओं को शामिल करने के अवसर भी प्रदान कर रही है।
मेरी कामना है कि शिक्षण के इस पुनीत कार्य में और अधिक योग्य प्रतिभाएं जुड़ें। मैं सभी शिक्षकों को पुनः शुभकामनाएं देती हूं। उनके प्रयासों से ही ऐसे जिम्मेदार नागरिक तैयार होते हैं, जो हर संभव तरीके से राष्ट्र के कल्याण के लिए काम करने को तत्पर रहते हैं।
मूझे पूर्ण विश्वास है कि शिक्षकों के सद्प्रयासों से भारत शिक्षा के क्षेत्र में नई उंचाइयां हासिल करेगा।”
गृह मंत्रालय
अंतर्राष्ट्रीय योग दिवस मनाने के लिए सीएपीएफ की गतिविधियों की योजना
केन्द्रीय सैन्य पुलिस बल - सीमा सुरक्षा बल , केन्द्रीय रिजर्व पुलिस बल  और राष्ट्रीय सुरक्षा गार्ड  ने 21 जून, 2018 को मनाए जाने वाले चौथे अंतर्राष्ट्रीय योग दिवस  के अवसर पर योग प्रतियोगिताएं और प्रशिक्षण शिविरों के आयोजन की योजना तैयार की है।
बीएसएफ की 25वीं बटालियन बीएसएफ, छावला कैंप, नई दिल्ली में अंतर्राष्ट्रीय योग दिवस मनाने की योजना है। कार्यक्रम में योग सत्र आयोजित किया जाएगा, जिसमें अधिकारियों और उनकी पत्नियों, दिल्ली में तैनात एसओ और ओआर सहित बीएसएफ के जवान शामिल होंगी। बीएसएफ सभी फिल्ड फॉरमेशन के अलावा चार राज्यों की राजधानियों/प्रमुख शहरों अर्थात् कोलकाता, अगरतला, अहमदाबाद और बेंगलुरू में योग प्रदर्शन करेंगे, जिसमें इन शहरों के आस-पास तैनात सीएपीएफ के अधिकतर कर्मी शामिल होंगे। इसी प्रकार अपने-अपने स्थलों पर अंतर्राष्ट्रीय योग दिवस को पूरे उत्साह और समर्पण से मनाने के लिए मोरारजी देसाई राष्ट्रीय योग संस्थान  और पतंजलि योगपीठ तथा ईशा फाउंडेशन के प्रशिक्षित योग प्रशिक्षक के नेतृत्व में सामूहिक योग प्रदर्शन करने की भी योजना है। बीएसएफ अपने परिसरों के नजदीक रहने वाले स्थानीय लोगों और सीमावर्ती क्षेत्रों के निवासियों को भी योग कार्यक्रम में शामिल होने और जीवन में योग के महत्व के बारे में जागरूकता फैलाने के लिए प्रोत्साहित करेगा।
सीआरपीएफ अंतर्राष्ट्रीय योग दिवस एसडीजी ग्राउंड, ओल्ड जेएनयू कैंपस, नई दिल्ली में आयोजित करेगा। लगभग 200 अधिकारी/कर्मी योग कार्यक्रम में शामिल होंगे। इसके अतिरिक्त सभी कार्यालयों/संस्थानों/बटालियनों में भी कार्यक्रम आयोजित किए जाएंगे। योग पर प्रदर्शनी, संगोष्ठी, कार्यशाला, संगीत और सांस्कृतिक कार्यक्रम भी आयोजित किए जाएंगे तथा सर्वश्रेष्ठ प्रदर्शन करने वालों को पुरस्कार प्रदान किया जाएगा। इसी प्रकार सामान्य योग प्रोटोकॉल के बाद सभी स्थलों पर सीआरपीएफ जवानों और उनके परिजनों के लिए योग कार्यक्रम का आयोजन किया जाएगा। कर्मचारियों विशेष रूप से युवा पीढ़ी को प्रेरित करने के लिए प्रतिस्पर्धाएं आयोजित की जाएंगी। सभी सैन्य कर्मियों और जवानों के परिवार के सदस्यों के बीच योग के प्रति रुचि पैदा करने के लिए योग शिक्षा के क्षेत्र की जानी-मानी हस्तियों को भी आमंत्रित किया जाएगा।
राष्ट्रीय सुरक्षा गार्ड  योग सत्र एनएसजी स्टेडियम, मानेसर, गुरुग्राम में आयोजित करेगा।
उप राष्ट्रपति सचिवालय
उपराष्ट्रपति ने गढ़ी सांपला में सर छोटू राम स्मारक का दौरा किया, कहा कि उनका जीवन और संदेश हमेशा प्रासंगिक रहेगा
उपराष्ट्रपति ने बाबा मस्तनाथ विश्वविद्यालय, रोहतक के तीसरे दीक्षांत समारोह को संबोधित किया
श्री धनखड़ ने युवाओं से मौलिक कर्तव्यों पर जोर देने का आग्रह किया
उपराष्ट्रपति ने राष्ट्रीय सुरक्षा और खेल में हरियाणा के योगदान की प्रशंसा की
उपराष्ट्रपति श्री जगदीप धनखड़ भारत के उपराष्ट्रपति के रूप में अपनी पहली राज्य यात्रा पर आज हरियाणा पहुंचे। उन्होंने अपने दिन भर के दौरे की शुरुआत रोहतक के गढ़ी सांपला में सर छोटू राम के स्मारक पर पुष्पांजलि अर्पित कर की।
इस मौके पर बोलते हुए श्री धनखड़ ने कहा कि सर छोटू राम की 'जन्मभूमि' की यात्रा ने उन्हें देश और इसके मेहनती किसानों की सेवा में हमेशा प्रेरित और प्रेरित किया।
इसके बाद उपराष्ट्रपति ने रोहतक में बाबा मस्तनाथ विश्वविद्यालय के तीसरे दीक्षांत समारोह में भाग लिया, जिसके दौरान उन्होंने अपने जीवन में मौलिक कर्तव्यों के महत्व पर प्रकाश डाला और युवाओं से राष्ट्र और समाज के प्रति अपने कर्तव्यों पर जोर देने का आग्रह किया।
श्री धनखड़ ने छात्रों को सलाह दी कि वे अपने माता-पिता, बड़ों और शिक्षकों से प्यार करें और उनका सम्मान करें। उन्होंने स्नातक छात्रों से कहा, ‘आपको हमेशा देश के हितों को हर चीज से ऊपर रखना चाहिए और नए विचारों और विचारों के प्रति ग्रहणशील होना चाहिए।’
उन्होंने दीक्षांत समारोह को प्रत्येक छात्र के लिए एक बहुत ही खास अवसर बताते हुए लोगों की सेवा करने के विश्वविद्यालय के आदर्श वाक्य को जीने के महत्व को रेखांकित किया।
भारत को अवसरों की भूमि बताते हुए उपराष्ट्रपति ने छात्रों से समाज को वापस देने की भावना के साथ नए भारत में अवसरों का उपयोग करने में नवीन बनने का आग्रह किया।
हरियाणा को वीरों की भूमि बताते हुए श्री धनखड़ ने कहा कि राष्ट्रीय सुरक्षा में राज्य के लोगों का योगदान अतुलनीय है। उन्होंने कहा, "हरियाणा के किसानों और सैनिकों ने हमेशा देश को गौरवान्वित किया है।" उन्होंने राज्य की खेल संस्कृति और बड़े पैमाने पर राष्ट्रीय खेलों में इसके योगदान के लिए राज्य की प्रशंसा की।
हरियाणा के मुख्यमंत्री श्री मनोहर लाल, हरियाणा के शिक्षा मंत्री चौ. कंवर पाल, बाबा मस्तनाथ विश्वविद्यालय के कुलाधिपति एवं सांसद महंत बालकनाथ योगी, प्रतिकुलपति डॉ. अंजन राव, फैकल्टी मेंबर्स, छात्र और अन्य लोग दीक्षांत समारोह कार्यक्रम में उपस्थित थे।
जल शक्ति मंत्रालय
प्रधानमंत्री श्री नरेन्द्र मोदी ने वाराणसी के रामनगर में 10 एमएलडी क्षमता के अत्याधुनिक सीवेज ट्रीटमेंट प्लांट का उद्घाटन किया
प्रधानमंत्री ने वाराणसी में 8 पवित्र कुंडों  का भी उद्घाटन किया
प्रधानमंत्री श्री नरेन्द्र मोदी ने 25 अक्टूबर, 2021 को उत्तर प्रदेश की अपनी यात्रा के दौरान रामनगर, वाराणसी में 10 एमएलडी क्षमता वाले नए अत्याधुनिक सीवेज ट्रीटमेंट प्लांट का उद्घाटन किया। केंद्र सरकार द्वारा गंगा नदी का संरक्षण और कायाकल्प करने की दिशा में एक साथ सभी मोर्चों पर काम किया जा रहा है। प्रधानमंत्री श्री नरेन्द्र मोदी के नेतृत्व में राष्ट्रीय स्वच्छ गंगा मिशन  द्वारा यह सुनिश्चित किया जा रहा है कि गंगा नदी में गंदे पानी के प्रवाह का दोहन करने वाले सीवेज ट्रीटमेंट प्लांटों का एक विस्तृत नेटवर्क स्थापित किया जाये, जिसके माध्यम से इस पवित्र नदी की निर्मलता  और विरलता  को सुनिश्चित किया जा सके।
नमामि गंगे मिशन द्वारा एक ऐसे सीवेज ट्रीटमेंट प्लांट के निर्माण पर बल दिया जा रहा है, जो कि अगले 10-15 वर्षों की आवश्यकताओं को पूरा कर सकता है, साथ ही साथ सिर्फ कुछ शहरों और नगरों के बदले में गंगा नदी के पूरे प्रवाह क्षेत्र का कायाकल्प भी कर सकता है। इस दिशा में बहुत प्रयास किया जा रहा है। यह एसटीपी वाराणसी में अपने प्रकार का पहला अभियान है, जिसमें अत्याधुनिक तकनीक लगी हुई है। इसे नवीनतम A2O  तकनीक के आधार पर बनाया गया है। इस 10 एमएलडी क्षमता वाले एसटीपी की विशेषता यह है कि प्रदूषित पानी को विभिन्न देशों के आधुनिक और उन्नत उपकरणों के माध्यम से उपचारित किया जाएगा और केवल उपचारित पानी को ही गंगा नदी में गिराया जाएगा।
प्रधानमंत्री श्री नरेन्द्र मोदी द्वारा एसटीपी की आधारशिला 12 नवंबर, 2018 को रखी गई थी। इसके निर्माण पर कुल 72.91 करोड़ रुपये का व्यय किया गया है। इस एसटीपी प्लांट के खुलने के बाद, वाराणसी के कुल पांच नालों के माध्यम से गंगा नदी में गिरने वाला दूषित पानी पूरी तरह से बंद हो जाएगा। इस परियोजना के अंतर्गत अगले 15 वर्षों के लिए सीवेज ट्रीटमेंट प्लांट के संचालन और रखरखाव का ध्यान केंद्रित किया गया है। प्लांट में दूषित पानी को शुद्ध करने के लिए विदेशों से आयात किए गए फिल्टरों को लगाया गया है। इस शुद्ध पानी को मुख्य पंपिंग स्टेशन के माध्यम से गंगा नदी में प्रवाहित किया जाएगा। मुख्य पंपिंग स्टेशन सहित कुछ अन्य उपकरणों का आयात विदेशों से किया गया है, जिससे दूषित पानी को उन्नत तकनीकों के माध्यम से उपचारित किया जा सके।
इसके साथ ही प्रधानमंत्री श्री नरेन्द्र मोदी ने वाराणसी जिले में 18.96 करोड़ की लागत से शहर के आठ पवित्र कुंडों  के सौंदर्यीकरण और संरक्षण वाली परियोजना का भी उद्घाटन किया। इन कुंडों में कलहा, दुधिया, लक्ष्मी, पहाड़िया, पंचकोसी, कबीर, रीवा और बखरिया कुंड शामिल हैं। इन तालाबों का संरक्षण और सौंदर्यीकरण का काम राष्ट्रीय स्वच्छ गंगा मिशन के अंतर्गत 'स्वच्छ गंगा कोष' के माध्यम से किया गया है। ये कुंड पारंपरिक रूप से मानव निर्मित जल निकाय हैं, जो इस क्षेत्र के लिए पेयजल, वर्षा जल संचयन और भूजल प्राप्ति के लिए महत्वपूर्ण स्रोतों का काम करते हैं। इन ऐतिहासिक कुंडों का संरक्षण हमारे लिए बहुत ही महत्वपूर्ण है क्योंकि ये न केवल हमारी समृद्ध सामाजिक-सांस्कृतिक विरासत के प्रतीक हैं बल्कि ये एकीकृत जल संसाधन प्रबंधन के चिरस्थायी दृष्टिकोण का उदाहरण भी प्रस्तुत करते हैं।
कुंडों के पहले और बाद के चित्र देखने के लिए यहां क्लिक करें
पत्तन, पोत परिवहन और जलमार्ग मंत्रालय
चाबहार के आईएनएसटीसी से संपर्क के द्वारा मध्य एशियाई बाजारों को जोड़ने को बढ़ावा देने के लिए 'चाबहार दिवस' मनाया गया
पत्तन, पोत परिवहन और जलमार्ग मंत्रालय  ने इंडिया पोर्ट्स ग्लोबल के सहयोग से आज मुंबई में चाबहार - आईएनएसटीसी से लिंक - मध्य एशियाई बाज़ारों को जोड़ने को चिह्नित करने के लिए 'चाबहार दिवस' मनाया। आईएनएसटीसी  रूस, यूरोप तक पहुंचने और मध्य एशियाई बाजारों में प्रवेश करने के लिए ईएक्सआईएम शिपमेंट के लिए लगने वाले समय को कम करने के लिए भारत की परिकल्पना और पहल है। ईरान में स्थित चाबहार बंदरगाह, इस क्षेत्र और विशेष रूप से मध्य एशिया के लिए वाणिज्यिक आवागमन का केंद्र है।
केंद्रीय पत्तन, पोत परिवहन और जलमार्ग और आयुष मंत्री श्री सर्बानंद सोनोवाल, पत्तन, पोत परिवहन और जलमार्ग राज्य मंत्री, श्री श्रीपद येसो नाइक, महामहिम श्री नूरलान झालगासबायेव, कजाकिस्तान गणराज्य के राजदूत, महामहिम श्री असीन इसेव, राजदूत- किर्गिस्तान, महामहिम श्री लुकमोन बोबोकलोंजोडा राजदूत ताजिकिस्तान, महामहिम श्री शालर गेल्डिनाजारोव राजदूत, तुर्कमेनिस्तान, महामहिम श्री दिलशोद अखातोव, राजदूत- उजबेकिस्तान श्री जलील एस्लामी, प्रधानमंत्री के बंदरगाह और आर्थिक मामलों के उपमहावाणिज्यदूत , अफगानिस्तान, सुश्री जकिया वर्दाक, ईरान इस्लामी गणराज्य के महामहिम डॉक्टर श्री ए एम अलीखानी महावाणिज्यदूत, महामहिम श्री मसूद ओस्ताद हुसैन, मंत्री के सलाहकार और सड़क और शहरी विकास मंत्रालय, ईरान के अंतरराष्ट्रीय मामलों के केंद्र के प्रमुख, श्री राजीव जलोटा, अध्यक्ष, भारतीय बंदरगाह संघ और श्री सुनील मुकुंदन, प्रबंध निदेशक, आईपीजीएल, सहित अन्य सम्मानित अतिथियों ने इस अवसर पर उपस्थिति होकर कार्यक्रम की शोभा बढ़ायी।
श्री सर्बानंद सोनवाल ने अपने संबोधन में कहा कि हमारी परिकल्पना चाबहार में शाहिद बेहेश्ती बंदरगाह को आवागमन का प्रमुख केंद्र बनाने और मध्य एशियाई देशों तक पहुंचने के लिए इसे आईएनएसटीसी से जोड़ने की है। उन्होंने कहा कि हम शाहिद बेहेश्ती बंदरगाह और चाबहार मुक्त व्यापार क्षेत्र के प्रोत्साहनों का उपयोग करने के लिए व्यवसायों और रसद कंपनियों का आह्वान करते हैं। उन्होंने कहा कि हम सभी प्रतिनिधियों और हितधारकों से भारत से ईरान और मध्य एशिया के लिए एक सस्ता, छोटा, तेज और अधिक विश्वसनीय मार्ग बनाने के लिए परिवहन समय और लागत को कम करने के सुझावों के साथ आगे आने का आग्रह करते हैं।
आयोजन के दौरान, मध्य एशियाई देशों के प्रतिनिधियों ने इस बात पर प्रकाश डाला कि कैसे आईएनएसटीसी के साथ चाबहार लिंक उनके क्षेत्रों में एक्जिम व्यापार को बढ़ावा देने और भूमि से घिरे देशों में विकास को और बढ़ावा देने में महत्वपूर्ण भूमिका निभा सकता है। दिन भर चलने वाले कार्यक्रम के दौरान, कई प्रस्तुतियाँ और सरकार के साथ व्यावसायिक सत्र भी आयोजित हुए। अध्यक्ष आईपीए, एमडी आईपीजीएल, एफएफएफएआई और संयुक्त सचिव, विदेश मंत्रालय द्वारा प्रस्तुतियां और भाषण दिए गए। बैठक का समापन श्री उन्मेश शरद वाघ, आईआरएस, निदेशक संचालन, आईपीजीएल द्वारा धन्यवाद प्रस्ताव के साथ हुआ।
स्वास्थ्य एवं परिवार कल्याण मंत्रालय
भारत में राष्ट्रव्यापी टीकाकरण अभियान के तहत कोविड-19 टीके की 34.46 करोड़ से ज्यादा खुराक दी गयी
लगातार छह दिनों से 50,000 से कम दैनिक नये मामले दर्ज किए जा रहे हैं
भारत में सक्रिय मामलों की संख्या घटकर पांच लाख से कम हुई, 97 दिनों के बाद ऐसा हुआ
दैनिक पॉजिटिविटी रेट 2.35 प्रतिशत, लगातार 26वें दिन पांच प्रतिशत से कम
भारत में कोविड-19 टीकाकरण अभियान के तहत प्रदान किए जा चुके टीकों की खुराक की संख्या कल 34 करोड़ से ज्यादा हो गयी। एक अस्थायी रिपोर्ट के अनुसार आज सुबह सात बजे तक 45,60,088 सत्रों में देश में कोविड-19 के टीके की कुल 34,46,11,291 करोड़ खुराक दी जा चुकी है। पिछले 24 घंटे में टीके की 43,99,298 खुराक दी गयीं।
इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,02,22,008
|
|
दूसरी खुराक
|
|
72,87,445
|
|
एफएलडब्ल्यू
|
|
पहली खुराक
|
|
1,75,60,592
|
|
दूसरी खुराक
|
|
95,89,619
|
|
आयु वर्ग 18-44 वर्ष
|
|
पहली खुराक
|
|
9,64,91,993
|
|
दूसरी खुराक
|
|
23,80,048
|
|
आयु वर्ग 45-59 वर्ष
|
|
पहली खुराक
|
|
8,98,65,131
|
|
दूसरी खुराक
|
|
1,75,25,281
|
|
60 वर्ष से ज्यादा
|
|
पहली खुराक
|
|
6,86,03,725
|
|
दूसरी खुराक
|
|
2,50,85,449
|
|
कुल
|
||
|
34,46,11,291
कोविड-19 टीकाकरण को सबके लिए उपलब्ध कराने का नया चरण 21 जून, 2021 को शुरू हुआ। केंद्र सरकार पूरे देश में टीकाकरण की रफ्तार और गुंजाइश बढ़ाने के लिए प्रतिबद्ध है।
भारत में पिछले 24 घंटे में 44,111 नये मामले दर्ज किए गए हैं।
लगातार छह दिनों से 50,000 से कम दैनिक नये मामले दर्ज किए जा रहे हैं। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की भी संख्या लगातार घट रही है। सक्रिय मामलों की संख्या गिरकर आज 4,95,533 हो गयी। यह संख्या 97 दिनों के बाद पांच लाख से कम हुई है।
पिछले 24 घंटे में सक्रिय मामलों की संख्या में कुल 14,104 की कमी आयी है। यह अब देश के कुल कोविड पॉजिटिव मामलों का केवल 1.62 प्रतिशत है।
साथ ही ज्यादा लोगों के कोविड-19 संक्रमण से स्वस्थ होने के साथ लगातार 51वें दिन बीमारी से स्वस्थ होने वाले लोगों की दैनिक संख्या कोविड-19के दैनिक नए मामलों से ज्यादा है। पिछले 24 घंटे में बीमारी से 57,477 लोग स्वस्थ हुए हैं।
पिछले 24 घंटे में दैनिक नये मामलों की तुलना में बीमारी से13,000 से ज्यादा  अधिक लोग स्वस्थ हुए हैं।
भारत में महामारी के शुरू होने के बाद से पहले ही कुल 2,96,05,779 लोगों में कोविड-19 ठीक हो चुका है और पिछले 24 घंटे में बीमारी से कुल 57,477 लोग स्वस्थ हुए हैं। बीमारी से स्वस्थ होने की राष्ट्रीय दर भी बेहतर होकर 97.06 प्रतिशत हो गयी है और इसमें लगातार वृद्धि हो रही है।
भारत में जांच की क्षमता में महत्वपूर्ण वृद्धि के साथ पिछले 24 घंटे में कुल 18,76,036 जांच हुईं।इसके साथ देश में अब तक हुए जांच की कुल संख्या 41.64 करोड़ से ज्यादा  है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 2.50 प्रतिशत है जबकि दैनिक पॉजिटिविटी रेट आज 2.35 प्रतिशत हो गया। यह लगातार 26 दिनों से पांच प्रतिशत से कम बना हुआ है।
एमजी/एएम/पीके/डीसी
(